মাথায় গুরুতর আঘাত নিয়ে মুর্শিদাবাদের রানিনগর থেকে এসএসকেএম হাসপাতালে আসেন আলি হোসেন। বহরমপুর হাসপাতাল থেকে রেফার করে তাঁকে এসএসকেএম হাসপাতালে পাঠানো হয়েছিল। প্রথমে হাসপাতালের এমারজেন্সিতে নিয়ে যাওয়া হয়েছিল। সেখান থেকে বলা হয়েছিল মাথার কয়েকটা পরীক্ষা করিয়ে আনতে। পরিবারের পক্ষ থেকে সেই পরীক্ষাগুলো করে আনা হলেও তাকে হাসপাতালে ভর্তি করা হয়নি। হাসপাতালের এমারজেন্সি ও বহির্বিভাগের ডাক্তাররা আলি হোসেনকে দেখে তাঁর অবস্থা গুরুতর বলা সত্ত্বেও তাঁকে ভর্তি করা হয়নি। হাসপাতাল কেন তাঁকে ভর্তি নিল না সেই নিয়ে প্রশ্ন উঠেছে।